Svolvær

**Svolvær** er administrasjonssenteret i Vågan kommune i Nordland. Tettstedet Svolvær har  innbyggere per 1. januar .

Svolvær var tidligere en bykommune, men ble slått sammen med Vågan og Gimsøy kommuner til Vågan kommune i 1964. Svolvær fikk tilbake sin bystatus 17. mai 1996.

## Stedet
Byen har daglig anløp av Hurtigruten, og daglig avgang med hurtigbåt til Bodø og Hamarøy, tidligere også til Narvik. Den er nå erstattet av buss langs en ny vei som ble åpnet 1. desember 2007. Byen har også anløp til Hamarøy på sommeren.

Svolvær lufthavn, Helle har flere daglige avganger til Bodø og Oslo. Fra Bodø er det korresponderende flyavganger til resten av landet.

Svolvær er Lofotens største befolkningssted. Svolvær huser Lofoten tingrett. Samtidig er hele kommunen en av Nord-Norges viktigste  kunstnerkommuner. I Kabelvåg finner vi Nordland kunst- og filmfagskole og flere gallerier og museer. Nordnorsk Kunstnersenter finner vi i Svolvær. Verkstedindustrien er den største i Nord-Norge. Vågan kommune er også en av Norges store oppdrettskommuner. Eksportverdi var på 550&nbsp;millioner kroner i 1994.

En av de mest kjente fjelltoppene ved Svolvær er Svolværgeita, som er Svolværs kjennemerke og første gang ble besteget i 1910. Et annet fjell er Vågakallen, som ligger mellom Kabelvåg og Henningsvær, som med sine 942&nbsp;moh. skuer ut over sitt rike, Lofoten og Lofothavet. Ifølge gamle sagn er Vågakallen den tidligere kongen i Lofoten, som ble til stein i møte med sola.

Svolvaer Norway Panorama 18 March 2014 Skyline.JPG| Utsikt over Svolvær, Lofoten og Vestfjorden, sett fra tiende etasje i Thon hotell i Svolvær mars 2014. På bildet sees blant annet Svolvær kirke og Fløyfjellet (Nordland) med Svolværgeita. Flere fiskebåter er fortsatt ute på lofotfisket. Til venstre skimtes hjell for opphenging av tørrfisk.
Svolvaer, Lofoten, Norway.JPG|Svolvær i 2010.
Lofoten Svolvear Fährhafen Ausfahrt.jpg|Svolvær sett fra fergekaia.
Gunnar Berg Fra Svolvær havn.jpg|Gunnar Berg *Fra Svolvær havn*, 1891.
Kanstadsamlingen - NMF010005-01122.jpg|Fiskeriene har stått sentralt i Svolværs næringsliv. Her fra skjæring av torsketunger.

## Historie
Opphavet til stedsnavnet er ukjent. Etterstavelsen -vær betyr fangststed ved sjøen, mens det har vært fremsatt ulike forklaringer på forstavelsen svol-.

Den eldste boplassen i Svolvær, Øvreværet, ligger ved foten av Svolværgeita og er fra tidlig bronsealderen. Boplasser i huler og hellere er typisk for området hvor jakt og fangst har vært hovednæring.

I skriftlige kilder er Svolvær omtalt første gang på midten av 1500-tallet, som en gård i Kongens eiendom. Tidlig på 1900-tallet gikk Svolvær fra å være et av mange fiskevær i Lofoten til å bli et tettsted med stor befolkningsvekst og sterk økonomisk vekst. I 1918 fikk Svolvær bystatus.

Svolvær ble skilt ut som egen kommune fra Vågan herred 1. juli 1918. Svolvær hadde da 2&nbsp;429 innbyggere. 1. juli 1964 ble Svolvær igjen en del av en større kommune med navnet Vågan. Svolvær hadde da 3&nbsp;952 innbyggere.


 Svolvaer with Hotel Lofoten Lofoten Norway.jpg|«Svolvær med Hotel Lofoten». Fotokrom (foto som håndkolorert litografi) fra omkring 1900
 Svolvær Photochrom LOC.jpg|Fotokrom av Svolvær omkring 1900 
 694 (94). Picturesque Svolvaer, a far north (68 1 3° N. Lat.) fishing station, Lofoten Islands, N. Norway (8089364465).jpg|Stereoskopisk dobbeltbilde av «pittoreske Svolvær» omkring 1902 
 Parti av Svolvær (5484195354).jpg|Postkort som viser «parti av Svolvær». Kortet ble sendt til USA i 1930.


## Se også
* Personer fra Vågan kommune
* Svolvær lufthavn, Helle

## Fotnoter


## Referanser


## Eksterne lenker
*SvolværPortalen